stanford-oval/wikipedia huggingface dataset:
Bratislava
Liikenne

Maantieteellisen sijaintinsa ansiosta Bratislava on ollut jo varhain kansainvälisen kaupan luonnollinen risteyspaikka.
Bratislavan julkista liikennettä hallinnoi kaupungin omistama yhtiö Dopravný podnik Bratislava. Julkinen liikenne käsittää linja-auto-, raitiovaunu- ja johdinautolinjat, ja se tunnetaan nimellä Mestská hromadná doprava (MHD, Kunnallinen joukkoliikenne). Lisäksi liikenneverkko Bratislavská integrovaná doprava (Bratislavan integroitu liikenne) liittää kaupungin sisäiset juna- ja bussireitit kaupungin ulkopuolelle kulkeviin yhteyksiin. Bratislavan uusi kaukoliikenteen linja-autoasema Nivyn keskus on samalla maan pinta-alaltan suurin kauppakeskus; keskus avattiin syksyllä 2021.
Bratislava on rautatieliikenteen solmukohta, josta on suorat yhteydet muualle Slovakiaan sekä Itävaltaan, Unkariin ja Tšekkiin. Bratislavan päärautatieasema (Bratislava Hlavna Stanica) on maan tärkein rautatieasema, ja sijaitsee alle 2 kilometriä ydinkeskustasta pohjoiseen. Moottoritiet yhdistävät kaupungin suoraan Brnoon Tšekin tasavallassa, Trnavaan ja muualle Slovakiaan sekä Budapestiin Unkariin. Bratislavan ja Wienin välinen moottoritie avattiin marraskuussa 2007. Bratislavan satamasta on yhteys Tonavaa pitkin Mustallemerelle ja Reinin–Mainin–Tonavan kanavaa pitkin Pohjanmerelle. M. R. Štefánikin lentoasema sijaitsee yhdeksän kilometrin päässä kaupungin keskustasta. Se palveli vuonna 2006 yhteensä lähes kahta miljoonaa matkustajaa.
Aiheesta muualla

Kuvia tai muita tiedostoja aiheesta Bratislava Wikimedia Commonsissa
Kaupungin verkkosivusto (slovakiksi)
Matkaopas aiheesta Bratislava Wikivoyagessa (englanniksi)
| n k Euroopan pääkaupungit |
| --- | --- |
Itsenäiset valtiot:  Amsterdam, Alankomaat  Andorra la Vella, Andorra  Ankara, Turkki  Astana, Kazakstan  Ateena, Kreikka  Baku, Azerbaidžan  Belgrad, Serbia  Berliini, Saksa  Bratislava, Slovakia  Bern, Sveitsi  Bryssel, Belgia  Budapest, Unkari  Bukarest, Romania  Chișinău, Moldova  Dublin, Irlanti  Helsinki, Suomi  Jerevan, Armenia  Kiova, Ukraina  Kööpenhamina, Tanska  Lissabon, Portugali  Ljubljana, Slovenia  Lontoo, Iso-Britannia  Luxemburg, Luxemburg  Madrid, Espanja  Minsk, Valko-Venäjä  Monaco2  Moskova, Venäjä  Nikosia, Pohjois-Kypros1  Oslo, Norja  Praha, Tšekki  Pariisi, Ranska  Podgorica, Montenegro  Pristina, Kosovo1  Reykjavík, Islanti  Riika, Latvia  Rooma, Italia  San Marino, San Marino  Sarajevo, Bosnia ja Hertsegovina  Skopje, Pohjois-Makedonia  Sofia, Bulgaria  Suhumi, Abhasia1  Tallinna, Viro  Tbilisi, Georgia  Tirana, Albania  Tiraspol, Transnistria1  Tskhinvali, Etelä-Ossetia1  Tukholma, Ruotsi  Vaduz, Liechtenstein  Valletta, Malta  Varsova, Puola  Vatikaani2  Vilna, Liettua  Wien, Itävalta  Zagreb, Kroatia 
1 Valtio tai alue on julistautunut itsenäiseksi, mutta sen itsenäisyyttä ei ole kansainvälisesti tunnustettu. 2 Valtio on kaupunkivaltio.
Alkuperäinen biatec ja sen myöhempi jäljennös viiden korunan kolikossa.
Bratislava (Pressburg) 1600-luvulla.
Bratislava (Pressburg) piirroksessa vuodelta 1787.
Liittoutuneiden pommitusten aiheuttamaa tuhoa Apollo-yhtiön tehtaalla Bratislavassa syyskuussa 1944.
Nový Mostin silta ja Petržalka Bratislavan linnasta.
Bratislavan vanha kaupungintalo nähtynä keskusaukiolta.
Bratislava
Bratislavan vanhakaupunki
Bratislavan linna
Devínin linna
Janka Kráľin puisto Petržalkassa, Euroopan vanhin julkinen puisto.
Priimaksen palatsi, kaupungin hallinnon rakennus.
Korkeita rakennuksia Nivyssä, joka on yksi Bratislavan toimistoalueista.
Vanha Slovakian kansallisteatteri Hviezdoslav-aukiolla.
Rokokoo-tyylinen "Hyvän paimenen talo", jossa on kellomuseo.
Slovakian radion pääkonttori.
Tehelné polen stadion Nové Mestossa. Stadion on ŠK Slovan Bratislava -jalkapalloseuran kotipaikka.
Turistijuna Prešporáčik vanhassakaupungissa.
Bratislavan Comenius-yliopiston päärakennus Šafárikovo námestiella.
Duobus eli johdinauto yhdistettynä tavalliseen linja-autoon.
Töppökynsisammal

| Töppökynsisammal |
| --- | --- |

Tieteellinen luokittelu
Kunta::  Kasvit Plantae
Alakunta::  Sammalet Bryobionta
Kaari::  Lehtisammalet Bryophyta
Luokka::  Aitosammalet Bryopsida
Lahko::  Kynsisammalet Dicranales
Heimo::  Kynsisammalet Dicranaceae
Suku::  Kynsisammalet Dicranum
Laji::  spurium
Kaksiosainen nimi
 Dicranum spurium  Hedw. 
Katso myös
   Töppökynsisammal Wikispeciesissä   Töppökynsisammal Commonsissa 
Infobox OKNimi-testi OK: 
Töppökynsisammal (Dicranum spurium) on pystykasvuinen sammallaji. Se kuuluu Dicranaceae -heimoon ja kynsisammalten sukuun. Laji on Suomessa elinvoimainen. Töppökynsisammalta esiintyy koko Suomessa Parikkalaa ja Rautjärveä lukuun ottamatta. Yleisväriltään se on tummanvihreä.
Aiheesta muualla

ITIS: Dicranum spurium (englanniksi)
| --- | --- |
Taksonitunnisteet:  Wikidata: Q5409535  Wikispecies: Dicranum spurium  BioLib: 90809  CoL: 35TP2  EoL: 883148  EPPO: DCNSP  EUNIS: 197439  FNA: 200000991  GBIF: 2675434  iNaturalist: 161871  IRMNG: 11102486  ITIS: 16768  NatureServe: 2.124502  NBN: NBNSYS0000036229  NCBI: 1662196  Observation.org: 17356  Open Tree of Life: 3862371  Plant List: tro-35124279  PLANTS: DISP8  Tropicos: 35124279  WFO: wfo-0001159868  Laji.fi: MX.43556
Suiō-ryū iai kenpō

Suiō-ryūn 15.soke Yoshimitsu Katsuse Kagehiro
Suiō-ryū iai kenpō  (jap. 水鷗流居合剣法) on klassinen japanilainen sotataitojen koulukunta, jonka perusti samurai Mima Yoichizaemon Kagenobu Sengoku-kauden lopulla. Tyylin pääpaino on miekan vedon tekniikoissa, mutta siihen kuuluu myös muita taitoja kuten naginatan, sauvan ja ketjusirpin käyttöä sekä lähitaistelua.
Historia

Perimätiedon mukaan perustaja Mima Yoichizaemon Kagenobu (三間与一左衛門景延) (1577–1665) syntyi Dewan provinssissa, missä hänen isänsä Mima Saigū toimi šintopappina Jūnisha Gongenin pyhinvaelluspaikalla. Nuorena hän harjoitteli Tsukahara Bokudenin perustaman koulukunnan kenjutsua ja yamabushien harjoittamaa jōjutsua (Kongōjō jōhō).
18-vuotiaana Yoichizaemon hävisi ystävällismielisen kaksinkamppailun isänsä ystävälle, Sakurai Gorōemon Naomitsu -nimiselle samuraille, joka käytti Hayashizaki Jinsuke Shigenobulta oppimaansa iai-tekniikkaa. Ottelun jälkeen Yoichizaemon oppi Hayashizaki-ryūn perusteet ja harjoitteli niitä päättäväisesti yhdessä šintolaisten rukousharjoitusten kanssa saadakseen jumalilta johdatusta miekkataitoihinsa. Lopulta, vannottuaan kehittävänsä oman tyylinsä, Yoichizaemon lähti soturin pyhiinvaellukselle, musha shūgyōlle, koetellakseen ja kehittääkseen asetaitojaan. Vaelluksellaan hänen sanotaan oppineen muun muassa Hiei-vuorelta paenneiden Buddhalaisten munkkien Japanin sisällissotien taistelukentillä koeteltuja naginata-taitoja.
Matkallaan Yoichizaemon myös jatkoi askeettisia harjoitteitaan ja meditoi säännöllisesti, jopa vetäytyen pitkiksi ajoiksi syrjäisille pyhille paikoille syvällä vuoristossa. Tämän hellittämättömän fyysisen ja henkisen harjoittelun sanotaan lopulta johtaneen valaistumiseen. Vaelluksensa kahdentenakymmenentenä vuotena meditoidessaan Yoichizaemonin mieleen nousi yllätäen näky lokeista kellumassa veden pinnalla ilman tietoista yritystä. Hän tajusi nyt voivansa käyttää miekkaansa samalla tavalla. Näkynsä innoittamana Yoichizaemon loi tyylin perustana toimivat 64 tekniikkaa ja nimesi näin syntyneen tyylinsä Suiō-ryūksi ("Vesi-lokki -tyyli")
Yoichizaemonin harjoittelun henkiset ja filosofiset osa-alueet ovat vahvasti läsnä Suiō-ryūn tekniikoissa. Ydintekniikat ovat yhteydessä hänen opetuksiinsa Ryōbu Shintōssa, järjestelmässä joka tulkitsee šintojumaluuksia esoteerisen Shingon-buddhalaisuuden kautta, ja kuvastavat "taivaan 28 tähtikuviota ja maan 36 lintua".
Yoichizaemon jatkoi harjoittelua ja vaellustaan koko ikänsä, ja 67 vuoden iässä luopui opettamisesta siirtäen vastuun tyylistä pojalleen, Mima Yohachirō Kagenagalle. Aloittelijoille liian vaikeina pitämiinsä perustajan luomiin tekniikoihin Yohachirō lisäsi kymmenen goyō- ja goin-muotoa, jotka harjoittavat hyökkääviä ja puolustavia perustekniikoita. Tyylin yhdeksäs sōke, Fukuhara Shinzaemon Kagenori, harjoitteli Masaki-ryūn manrikigusaria ja loi sen perusteella Masaki-ryū Fukuhara-ha kusarigamajutsun joka on siitä lähtien periytynyt Suiō-ryūn rinnalla. Tekniikoiden suullisen välityksen perinne jatkuu nykypäivään asti, Katsuse Yoshimitsu Kagehiron ollessa tyylin viidestoista sōke (myös Masaki-ryū Fukuhara-ha 12. sōke, iaidō kyōshi 7. dan, kendo kyōshi 7. dan, jōdō renshi 6. dan). Katsuse-sōke opettaa tyylin pääsalilla Hekiunkanilla ("Sinisten pilvien sali"), Shizuokan kaupungissa.
Koulukunnan aseet, tekniikkat ja kata-sarjat

Suiō-ryū on kattava sotataitojen koulu jonka pääpaino on iai-tekniikassa. Harjoittelu perustuu, kuten useimmissa muissakin perinteisissä kouluissa, lähinnä yksin tai parin kanssa tehtäviin kata-muotoihin. Harjoiteltaviin kata-sarjoihin kuuluvat muun muassa seuraavat:
Goyō - Hyökkääviä perustekniikoita polvi-istunnasta (5 kataa)
Goin - Puolustavia perustekniikoita polvi-istunnasta (5 kataa)
Tachi-iai - Muotoja seisaaltaan (9 kataa)
Kuyō - Edistyneempiä muotoja istuma-asennosta (9 kataa)
Kumi-iai - Parimuotoja seisaaltaan (9 kataa)
Useita kage-waza -sarjoja, edistyneempiä "varjotekniikoita", jotka opettavat erilaisia vastatekniikoita tai vaihtoehtoisia ratkaisuja tachi-iai-, kuyō- ja kumi-iai -sarjoihin (yhteensä 27 kataa)
Yami - Sarja hyökkääviä ja puolustavia tekniikoita hyödyksi täydellisessä pimeydessä
Lisäksi useimpia yksin tehtäviä muotoja voidaan harjoitella myös parin kanssa. Iai-tekniikoiden lisäksi oppimäärään kuuluu myös muita taitoja:
Jōhō - Tekniikoita sauvalle, sekä miekkaa että toista jō:ta vastaan, ja lyhyelle sauvalle
Kogusoku - Aseellista lähitaistelua haarniskoituna
Naginatajutsu - Tekniikoita naginatalle, sekä miekkaa että toista naginataa vastaan, ja lisäksi myös sarja yksin tehtäviä muotoja ratsuväkeä vastaan.
Kenpō - Haarniskoituja miekkatekniikoita, pitkälle ja lyhyelle miekalle
Wakizashi - Tekniikoita wakizashille
Kusarigamajutsu - Tekniikoita ketjusirpille, yhtä ja kahta miekkaa vastaan
Koulukunnan perimys ja arvoasteet

Perustajan poika Yohachirō seurasi isäänsä koulukunnan toisena sōkena ja perimysketju on jatkunut katkeamattomana nykypäivään asti. Perinteisesti kage-tekniikkasarjat opetettiin vain tyylin seuraavalle päämiehelle. Nykyään lähes kaikkia koulukunnan tekniikoita opetetaan avoimesti, mutta joitain on yhä varattu opetettavaksi vain tulevalle sōkelle.
Perimysjärjestys tähän päivään asti :
Mima Yoichizaemon Kagenobu, perustaja
Mima Yohachirō Kagenaga
Akiyama Sangorō Kagemitsu
Nishino Shichizaemon Kageharu
Yoshino Tōbei Kagetoshi
Yoshino Tōzaburō Ietaka
Yoshino Tōgebei Sadamitsu
Yoshino Yaichirō Sadatoshi
Fukuhara Shinzaemon Kagenori
Fukuhara Shingorō Iesada
Fukuhara Jūjirō Sadayoshi
Fukuhara Shinbei Yoshisada
Mizuma Hanbei Kagetsugu
Katsuse Mitsuyasu Kagemasa
Katsuse Yoshimitsu Kagehiro, nykyinen sōke
Arvoasteet

Useiden muiden koryū-koulukuntien tapaan Suiō-ryū käyttää nykyaikaisten kyū- ja dan-arvojen sijaan perinteisempää menjo-järjestelmää, joka perustuu todistuksiin tai lisensseihin. Nämä arvot ovat alimmasta  korkeimpaan shoden, chūden, shōmokuroku, chūmokuroku, daimokuroku, shōmenkyo ja menkyo kaiden. Lisäksi koulukunnan seuraavan päämiehen nimitys tapahtuu inka-todistuksella. Nämä todistukset toimivat tunnustuksena edistymisestä sōkelta harjoittelijalle sekä myöhemmin todisteena luvasta edustaa ja opettaa koulukuntaa.
Suiō-ryūn harjoittelu

Suiō-ryūta voi harjoitella Japanin lisäksi Yhdysvalloissa, Ranskassa, Espanjassa, Portugalissa, Puolassa, Tahitilla, Brasiliassa, Suomessa, Virossa ja Hongkongissa. Tyylin harjoittelun voi aloittaa joko suoraan tai esimerkiksi Kendoliiton iaidōn harjoittelun syventyessä koryū-harjoitteluun. Vanhana perinteenä Suiō-ryūn harjoittelu edellyttää liittymistä sen viralliseksi jäseneksi. Suomessa jäseneksi voi liittyä tutustumiskauden jälkeen opettajan hyväksynnällä.
Sōke Katsuse Yoshimitsu Kagehiro perusti Suomen Suiō-ryū iai kenpō -shibun vuonna 2013. Suomessa Suiō-ryūn harjoitusryhmiä on Helsingissä, Jyväskylässä, Kotkassa, Kouvolassa, Kuopiossa, Savonlinnassa, Tampereella ja Turussa.
Suiō-ryū mediassa

Suositun mangasarjan Lone Wolf and Cub (Kozure Ookami, 子連れ狼) piirtäjä Koike Kazuo valitsi nimen Suiō-ryū sarjan päähenkilön, Ogami Ittōn (拝 一刀), miekkailutyylille puhtaasti koska se kuulosti hyvältä. Saatuaan tietää tyylin olevan oikeasti olemassa hän vieraili sen pääsalilla  osoittaakseen kunnioitusta. Myöhemmin TV-adaptaation toisen kauden taistelukoreografi vieraili Hekiunkanilla ja vaikututtuaan näkemästään vietti jonkin aikaa oppien koulun muotoja. Sarjan viimeisellä kaudella tyylin oikeita tekniikoita on tunnistettavissa tyylitellympien liikkeiden seassa.
Palsakynsisammal

| Palsakynsisammal> Tieteellinen luokittelu |
| --- | --- |
Kunta::  Kasvit Plantae
Alakunta::  Sammalet Bryobionta
Kaari::  Lehtisammalet Bryophyta
Luokka::  Aitosammalet Bryopsida
Lahko::  Kynsisammalet Dicranales
Heimo::  Kynsisammalet Dicranaceae
Suku::  Kynsisammalet Dicranum
Laji::  groenlandicum
Kaksiosainen nimi
 Dicranum groenlandicum  Brid. 
Synonyymit
 Dicranum elongatum ssp. groenlandicum 
Katso myös
   Palsakynsisammal Wikispeciesissä  
Infobox OKNimi-testi OK: 
Palsakynsisammal (Dicranum groenlandicum) on pystykasvuinen ja tanakka sammallaji. Se kuuluu Dicranaceae-heimoon ja kynsisammalten sukuun. Yleisväriltään palsakynsisammal on kellanvihreä. Sillä ei yleensä ole itiöpesäkkeitä.
Levinneisyys

Palsakynsisammalta esiintyy Suomessa ainoastaan Tunturi-Lapissa. Vuoden 2010 uhanalaisuusarvioinnissa se siirrettiin silmälläpidettävästä vaarantuneeksi.
Elinympäristö

Palsakynsisammal kasvaa kostealla humuksella ja turpeella tunturisoilla ja -kankailla.
Aiheesta muualla

ITIS: Dicranum groenlandicum (englanniksi)
| --- | --- |
Taksonitunnisteet:  Wikidata: Q11886562  Wikispecies: Dicranum groenlandicum  CoL: 35TM4  EoL: 890402  EUNIS: 197433  FNA: 200000969  GBIF: 2675490  iNaturalist: 161859  IRMNG: 10706903  ITIS: 547721  NatureServe: 2.126885  NCBI: 1510174  Observation.org: 160881  Open Tree of Life: 3862379  Plant List: tro-35123496  PLANTS: DIGR71  Tropicos: 35123496  WFO: wfo-0001159442  Laji.fi: MX.43548
Palvontapaikka

Chang Chunin pyhäkkö Tarokon kansallispuistossa Taiwanissa.
Palvontapaikka voi viitata monenlaisiin paikkoihin tai tiloihin, joissa ihmiset kokoontuvat palvomaan tai kunnioittamaan jotakin uskonnollista, henkistä tai muuten tärkeää asiaa. Tällaisia paikkoja voivat olla esimerkiksi kirkot, temppelit, moskeijat, synagogat, pyhät lehtimetsät, pyhät lähteet, pyhät vuoret tai vaikka rituaalisiin seremonioihin tarkoitetut tilat. Palvontapaikat vaihtelevat kulttuurista, uskonnosta ja perinteistä riippuen.
Luettelo männyn tuholaisista

Tämä on luettelo männyn tuholaisista.
Selkärankaiset > Nisäkkäät

Hirvi (Alces alces) syö varsinkin kevättalvisin nuoria taimia.
Lapinmyyrä (Microtus oeconomus) vioittaa mäntyjä talvisin lumen alla.
Majavat (Castor) jyrsivät yleensä lehtipuita kuten haapaa, mutta pesäpatoa varten ne voivat kaataa havupuitakin hampaillaan.
Metsämyyrä (Clethrionomys glareolus) syö toisinaan männyn silmuja.
Peltomyyrä (Microtus agrestis) on taimikoissa suuri tuhontekijä etenkin runsaana esiintyessään noin nelivuotiskausittain.
Vesimyyrä (Arvicola terrestris) tuhoaa taimikoiden juuristoja tappaen taimia.
Selkärankaiset > Linnut

Metso (Tetrao urogallus) voi vioittaa pieniä silmuja, mutta on harvinaistunut.
Teeri (Tetrao tetrix) syö neulasia ja silmuja.
Tikat (Picidae) tekevät kolonsa yleensä lehtipuihin, mutta toisinaan myös vahingoittuneisiin havupuihin.
Sienet

Kuplamörsky (Rhizina undulata) tappaa metsäpalojen jälkeisiä taimikoita
Mesisienet (Armillaria spp.) tuhoavat laajasti havupuustojen juuristoa.
Mäntykoro eli männynsyöpä (Lachnellula pini) on pohjoinen laji, joka iskeytyy puiden matalalla sijaitseviin haavaumiin.
Männynharmaakariste (Lophodermella sulcigena) esiintyy neulastkatona nuorissa metsissä ja taimiikoissa aiheuttamatta pysyväää haittaa.
Männynjuurikääpä (Heterobasidion annosum) on vakava männiköiden tuholainen.
Männynlumihome (Phacidium infestans) iskee neulasiin talvella lumen alla; suurimmat tuhot runsaslumisessa maastossa sekä taimitarhoilla. Kemiallinen torjunta on ollut käytössä.
Männynneulaskariste (Lophodermium seditiosum) on sieni, joka tarttuu maahan varisseideiden neulasten kautta taimitarhoilla.
Männynneulasruoste (Coleosporium tussilaginis)on ryhmä ruostesieniä, jotka iskevät erityisesti peltoviljelyssä taimikoiden neulasiin, koska pelloilla on riittävästi väli-isäntiä, joita sienet tarvitsevat.
Männynversosyöpä (Ascocalyx abietina) voi iskeä kaikenikäisiin männikköihin. Se muodostaa sekä suvuttomasti kuromaitiöitä ja suvullisesti koteloitiöitä. Kemiallista torjuntaa on harjoitettu taimitarhoilla.
Mongolian kansallinen yliopisto

Yliopiston päärakennus
Mongolian kansallinen yliopisto sijaitsee Mongolian pääkaupungissa Ulan Batorissa. Yliopisto on perustettu vuonna 1942. Yliopistossa on 8 eri tiedekuntaa. Nämä ovat muun muassa taiteen ja tieteen tiedekunta, sovelletun tieteen ja insinööritieteen tiedekunta, taloustieteen tiedekunta, lakitieteen tiedekunta ja kansainvälisten suhteiden ja yhteiskuntatieteiden tiedekunta.
Opiskelijoita runsas 21100, joista alempaa korkeakoulututkintoa opiskeli noin 16 700, maisteritutkintoa lähes 3 000 ja tohtoritutkintoa vajaa 900. Kansainvälisiä opiskelijoita oli noin 500.
Aiheesta muualla

(Arkistoitu – Internet Archive) (englanniksi) (num.edu.mn)
Latokankaan kivikautinen asuinalue

Latokankaan kivikautinen asuinalue sijaitsee Ylikiimingin kaupunginosassa Oulussa Säävälän kylän pohjoispuolella, lähellä Latokankaan soranottopaikkaa. Alue sijaitsee ympäröivästä suomaastosta kohoavalla hiekkaharjulla. Oulun yliopisto on järjestänyt paikalla arkeologisen tutkimuksen 1980-luvulla.
Dion Frazer

| Henkilötiedot |
| --- | --- | --- |
Koko nimi: Dion Frazer
Syntymäaika: 17. helmikuuta 1981
Syntymäpaikka: Belmopan, Belize
Pelipaikka: Hyökkääjä
Seura
Seura: Builders Hardware Bandits
Pelinumero: 58
Seurat
| Vuodet | Seura | O (M) |
| 1999-2000   2000-2003   2003-2006   2006- | Hankook Verdes   Builders Hardware Bandits   Kulture Yabra   Builders Hardware Bandits | 18(5)   32(7)   14(6)   7(0) |
Maajoukkue
| 2001 | Belize  | 13(16) |
 Seurajoukkueuran tilastot kattavat vain kansalliset sarjat, päivitetty 24.6.2008.  Maajoukkueuran tilastot päivitetty 24.6.2008.
Dion Frazer (s. 17. helmikuuta 1981 Belmopan) on belizeläinen jalkapalloilija, pelipaikaltaan hyökkääjä. Hänen nykyinen seuransa on Builders Hardware Bandits, jonka lisäksi hän on pelannut Hankook Verdesissä ja Kulture Yabrassa. Frazer on Belizen maajoukkueen kaikkien aikojen paras maalintekijä 16 maalillaan. Otteluita hän on pelannut 13. lähde?
Deon McCaulay

Deon McCaulay (s. 20. syyskuuta 1987) on belizeläinen jalkapalloilija, joka edustaa NASL:ssa pelaavaa Atlanta Silverbacksia. Hän on pelipaikaltaan hyökkääjä. 176 senttimetriä pitkä McCaulay on pelannut kotimaansa lisäksi Costa Ricassa, Hondurasissa ja Yhdysvalloissa. Hän on ollut myös MLS-seura Portland Timbersin testissä. McCaulay on Belizen jalkapallomaajoukkueen kaikkien aikojen paras maalintekijä kuudellatoista osumallaan. Hän voitti yhdessä Robin van Persien ja Luis Suárezin kanssa vuoden 2014 MM-karsintojen maalikuninkuuden yhdellätoista osumallaan. lähde?
Käännös suomeksi
Oeschinenhorn

Oeschinenhorn
Sijainti Sveitsissä.
| --- | --- |
Sijainti:  Bern, Sveitsi
Vuoristo:  Bernin Alppiivuoristo
Korkeus merenpinnasta:  3 486 m  (11437 jalkaa)
Prominenssi:  75  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Oeschinenhorn sekä Öschinenhorn on Bernin Alppivuori, josta on näköala Oeschinenjärvelle Bernin Oberlandissa. Se on Blüemlisalpin pääharjanteen läntisin huippu. Oeschinenhornin huippu kohoaa 3486 metrin korkeuteen merenpinnan yläpuolelle.
Tsai Ing-wen

| Tsai Ing-wen> 蔡英文 Tjuku |
| --- | --- |
 Tsai Ing-wen vuonna 2016.
 Kiinan tasavallan presidentti
 20. toukokuuta 2016 – 20. toukokuuta 2024  
Pääministeri:  Lin Chuan Lai Ching-te Su Tseng-chang Chen Chien-jen
Varapresidentti:  William Lai
Edeltäjä:  Ma Ying-jeou
Seuraaja:  Lai Ching-te
DPP:n puheenjohtaja
 20.5.2008 – 29.2.2012 (I kausi) 28.5.2014 – 24.10.2018 (II kausi) 20.5.2020– (III kausi)  
Edeltäjä:  Chen Shui-bian (I kausi) Su Tseng-chang (II kausi) Cho Jung-tai (III kausi)
Seuraaja:  Su Tseng-chang (I kausi) Cho Jung-tai (II kausi)
Kiinan tasavallan varapääministeri
 25.1.2006 – 21.5.2007  
Pääministeri:  Su Tseng-chang
Edeltäjä:  Wu Rong-i
Seuraaja:  Chiou I-jen
Henkilötiedot
Syntynyt: 31. elokuuta 1956 (ikä 68)  Taipei, Taiwan
Kansalaisuus:   taiwanilainen
Ammatti:  poliitikko, juristi, professori
Tiedot
Puolue:  Sitoutumaton (ennen 2004) Demokraattinen edistyspuolue (2004– )
Tutkinnot:  Taiwanin kansallinen yliopisto Cornellin yliopisto London School of Economics
 Nimikirjoitus
Aiheesta muualla
english.president.gov.tw ja www.president.gov.tw/Default.aspx
Tsai Ing-wen (kiin.: 蔡英文; pinyin: Cài Yīngwén; s. 31. elokuuta 1956) on taiwanilainen poliitikko ja maan entinen presidentti. Hän astui virkaan 20. toukokuuta 2016 ja hänen toinen virkakautensa päättyi 20. toukokuuta 2024. Tsai oli Demokraattisen edistyspuolueen (DPP) puheenjohtaja toukokuusta 2008 vuoteen 2012. Puolue on perinteisesti ollut Taiwanin itsenäistymisen kannattaja.
Vuonna 2020 Tsai nousi Time-lehden 100 vaikutusvaltaisimman henkilön listalle.
Tsai ja Wu Zetian, johon poliittiset vastustajat ovat verranneet Tsaita, ovat ainoita naisia, jotka ovat virallisesti olleet kiinalaisenemmistöisen maan johtajia.
Tausta ja yksityiselämä

Tsain vanhemmat pitivät autokorjaamoa, minkä johdosta hän kiinnostui pienten ja keskisuurten yrittäjien asioista. Perheeseen syntyi yhteensä 10 lasta, joista Tsai on nuorin. Hän kertoi Time-lehden haastattelussa vuonna 2015, että hänen ei odotettu sisarkatraansa nuorimpana päätyvänsä kovinkaan menestyksekkäälle uralle.
Ennen korkeakouluopintojaan Tsai opiskeli Taipeissa. Tsai valmistui Taiwanin kansallisesta yliopistosta vuonna 1978, jonka jälkeen hän jatkoi opintojaan Yhdysvalloissa Cornellin yliopistossa ja valmistui oikeustieteiden maisteriksi 1980. Neljä vuotta myöhemmin Tsai väitteli oikeustieteen tohtoriksi Lontoon yliopistosta. Tsain väitöskirja käsitteli epäreiluja käytänteitä ulkomaankaupassa ja sen suojelutoimia.
Opintojensa jälkeen hän loi akateemista uraa Taiwanissa oikeustieteen apulaisprofessorina ja sittemmin professorina: kansallisessa Chengchi-yliopistossa (1984–1990) ja Soochow’n yliopistossa (1991–1993). Hän palasi Chengchi-yliopiston kansainvälisen talouden laitokseen professoriksi 1993–2000.
Tsai ei ole naimisissa eikä hänellä ole lapsia. Ennen presidentiksi nousuaan Tsai asui kahden kissansa, Think Think ja Ah Tsai, kanssa. Vuonna 2016 Tsai adoptoi kolme entistä opaskoiraa, jotka ovat nimeltään Bella, Bunny ja Maru.
Tsailla on myös paiwaninkielinen nimi: Tjuku.
Poliittinen ura

Presidentti Chen Shui-bian nimitti Tsain mannermaan asioista vastaavaan ministeriöön vuonna 2000. Toimiessaan tässä virassa Tsai sanoi olevansa pahoillaan, ettei osannut kantoninkiinaa, jota puhutaan Hongkongissa ja Macaossa. Hän totesi, että hänen seuraajiensa tulisi osata sekä mandariini- että kantoninkiinaa. Tsai liittyi DPP:hen vuonna 2004, kun hän asettui ehdokkaaksi puolueen listoilta, ja toimi tätä ennen sitoutumattomana. Seuraavana vuonna hänet valittiin Taiwanin parlamenttiin. Vuonna 2006 hänet nimettiin Taiwanin varapääministeriksi Su Tseng-changin hallitukseen.
Vuonna 2008 Tsai nousi puolueensa puheenjohtajaksi. Hän erosi Demokraattisen edistyspuolueen puheenjohtajan virasta hävittyään vuoden 2012 presidentinvaalissa istuvalle presidentille Ma Ying-jeoulle. Tsai valittiin uudelleen puolueensa puheenjohtajaksi vuonna 2014 ja hän luopui paikasta 2018 puolueen hävittyä paikallisvaalit.
Tsai pyrki ensimmäistä kertaa presidentiksi vuoden 2012 vaaleissa, mutta hävisi Kuomintangin Ma Ying-jeoulle saatuaan 45,6 prosenttia äänistä.